สวัสดีครับพอดีผมอายุ16 มีน้ำหนักตัวเยอะ คือเวลาก้มมากๆหรือนั่งหลังงอ หรือหันตัวแบบเยอะๆหลังผมมันจะมีความรู้ากชาๆตึงแปลกๆหลังฝั่งซ้ายอ่ะครับ เหลือจะมีอะไรอยู่ในหลังเกาะที่หลังอะไรแบบนี้อ่ะครับเกิดจากอะไรหรอครับ บางทีก็รู้สึกทั่วหลังฝั่งซ้ายบางทีก็นิดหน่อยครับ เป็นมาหลายอาทิตย์แล้วครับ เกิดจากผมหลังท่าเดียวเดิทๆไหมครับเพราะผมนั่งท่าเดียวหลายๆเดินแล้วครับจนที่นั่งมันยุบ หรือเกิดจากอะไรครับ
สวัสดีค่ะ อาการชาๆ ตึงๆ เฉพาะบริเวณหลัง น่าจะเกิดจากกล้ามเนื้อมีการเกร็งจากการที่นั่งทำงานนานๆ ได้ รวมถึงการนั่งไม่ถูกท่าทาง ทั้งนี้ หากยังไม่มีอาการปวด เจ็บ ก็ไม่น่าเป็นโรคอันตรายอะไรค่ะในเบื้องต้นควรลองปรับเปลี่ยนท่านั่งให้ถูกต้องโดยให้นั่งหลังตรงแบบสบายๆ ไม่เกร็ง หลังต้องไม่งอ ไม่ห่อไหล่ ไม่นั่งแอ่นหลัง ไม่เกร็งหัวไหล่ หากมีพนังพิง ให้พิงพนักเก้าอี้โดยให้แผ่นหลังแนบพอดีลำตัวตั้งตรง ทิ้งน้ำหนักตัวลงบริเวณก้นและสะโพกทั้งสองข้างให้เท่ากัน ไม่เอียงตัวซ้าย หรือขวาด้านใดด้านหนึ่ง ช่วงขาตั้งฉากกับพื้น ทิ้งน้ำหนักลงฝ่าเท้าทั้งสองข้าง หากนั่งติดต่อเป็นเวลานานๆ ควรลุกยืนเพื่อเปลี่ยนอิริยาบทเป็นระยะๆ และควรหมั่นออกกำลังกายเพื่อยืดหยุ่นกล้ามเนื้อ สำหรับเก้าอี้ หากยุบแล้ว ก็ควรเปลี่ยนให้เหมาะสม เพราะการที่เก้าอี้ยุบลง ท่านั่งเราก็จะไม่สามารถให้หลังตรงได้ค่ะสำหรับน้ำหนักตัวที่มากนั้น หากปล่อยไว้จนมีอายุมากขึ้น ย่อมเสี่ยงต่อการเกิดอาการปวดหลังได้ เพราะกระดูกสันหลังต้องรับน้ำหนักมากกว่าคนที่มีน้ำหนักปกติ โดยเฉพาะหากมีภาวะอ้วนลงพุง น้ำหนักที่มากขึ้นบวกกับพุงที่ยื่นมาด้านหน้า ทำให้กล้ามเนื้อหลังออกแรงดึงมากขึ้น เอวแอ่นมาก และหากต้องดึงเป็นเวลานานๆ จะส่งผลให้นรองกระดูกรับน้ำหนักไม่สมดุลกัน อาจเคลื่อนหรือปลิ้นทับเส้นประสาท ส่งผลให้เกิดนรองกระดูกทับเส้นประสาท กระดูกสันหลังเสื่อมเร็ว ปวดหลังเรื้อรังร้าวลงไปขา บางครั้งอาจมีการอ่อนแรงร่วมด้วยดังนั้น ก็ควรพยายามลดน้ำหนักตัวลงให้อยู่ในเกณฑ์ที่เหมาะสม โดยการเลือกทานอาหารที่ถูกสัดส่วน ได้พลังงานพอดีในแต่ละวัน ทั้งนี้ อาจปรึกษานักโภชนาการ ก็จะช่วยเราคำนวณปริมาณอาหารและเลือกทานอาหารที่เหมาะสมได้ นอกจากนี้ ควรออกกำลังกายสม่ำเสมอ และไม่หักโหมลดน้ำหนักเร็วเกินไป สิ่งสำคัญคือต้องไม่ซื้อยาหรืออาหารเสริมลดน้ำหนักมาทานเองค่ะ